Diari Oficial de la Generalitat Valenciana


Sumari del DOGV 4169, del 16-01-2002 (2001/12800)

Notificació a Gabriel Costa Godoy.
----------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12019


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Gabriel Costa Godoy. [2001/S12639]
  
Atés que no s'ha pogut realitzar la notificació a Gabriel Costa Godoy i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa aquest article, es publica el text íntegre de la resolució adoptada pel conseller d'Obres Públiques, Urbanisme i Transports, amb data 11 de setembre de 2001.
  
Vist el recurs d'alçada interposat pel senyor Gabriel Costa Godoy, contra la resolució del director general d'Urbanisme i Ordenació Territorial, de 17 d'agost de 1999, per la qual es denegava l'autorització per a l'ampliació d'un habitatge unifamiliar, en sòl classificat com a no urbanitzable, en el terme municipal de Mutxamel (Alacant) i de conformitat amb els següents:
  
Antecedents de fet
  
Primer. Després de l'oportuna tramitació seguida davant de la Comissió Territorial d'Urbanisme d'Alacant, el director general d'Urbanisme i Ordenació Territorial, mitjançant Resolució de 17 d'agost de 1999, va denegar l'autorització sol·licitada pel Sr. Gabriel Costa Godoy, per a l'ampliació d'un habitatge unifamiliar, en polígon 1, parcel·la 195, en sòl classificat com a no urbanitzable, del terme municipal de Mutxamel.
  
Segon. Notificada l'anterior Resolució a l'interessat, mitjançant escrit que presenta el dia 7 d'octubre de 1999, interposa recurs d'alçada, en súplica de concessió de l'autorització sol·licitada.
  
Tercer. Els Serveis Territorials d'Urbanisme d'Alacant, es va informar desfavorablement el present recurs.
  
Quart. Traslladat el recurs a l'Ajuntament de Mutxamel perquè formulara les al·legacions que tinguera per convenient, ha transcorregut el termini fixat en la Llei 30/1992, de 26 de novembre, sense que s'hagen realitzat.
  
Cinqué. Amb data 30 de juliol de 2001, el Servei Jurídic va informar favorablement sobre la proposta de resolució desestimatòria formulada per la Direcció General d'Urbanisme i Ordenació Territorial en relació amb el recurs presentat contra la resolució anteriorment mencionada.
  
Fonaments de dret
  
Primer. El recurs d'alçada interposat és admissible ja que es va interposar dins del termini i en la forma escaient, d'acord amb el que estableix l'article 107 i 114 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i, en conseqüència, procedeix entrar en el fons de les qüestions que en aquest es plantegen.
  
Segon. La resolució impugnada es fonamenta en l'incompliment per part de la construcció l'autorització prèvia de la qual se sol·licita, del que disposa la normativa urbanística municipal respecte de les activitats que es pretenguen realitzar mitjançant l'adequada recuperació del patrimoni arquitectònic.
  
Si bé es preveu la possibilitat d'eximir a aquesta de les limitacions amb caràcter general que impedisquen o dificulten greument l'expressat objectiu, la veritat és que també s'estableix que en cap cas les ampliacions podran superar una ocupació de més del 30% de l'actual, i en total, els 200 m².
  
Encara que el recurrent al·lega que l'esmentat percentatge no se supera, de l'anàlisi de la documentació que hi ha en l'expedient es desprén que l'ampliació sobrepassa els límits legalment fixats, i no aporta en el recurs noves dades que permeten variar la resolució emesa al seu dia.
  
Tercer. El conseller d'Obres Públiques, Urbanisme i Transports és competent per a resoldre el recurs interposat, de conformitat amb el que estableix l'article 7 del Reglament Orgànic de la Conselleria d'Obres Públiques, Urbanisme i Transports, Decret 110/2000, de 18 de juliol i el Decret 77/1996, de 16 d'abril del Govern Valencià pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats i la resta de normativa de general i pertinent aplicació, resolc:
  
Desestimar el recurs d'alçada interposat pel senyor Gabriel Costa Godoy, contra la resolució del director general d'Urbanisme i Ordenació Territorial, de 17 d'agost de 1999, per la qual es denegava l'autorització per a l'ampliació d'un habitatge unifamiliar, en sòl classificat com a no urbanitzable, en el terme municipal de Mutxamel i confirmar la resolució impugnada íntegrament.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.